Polkan tahtiin: Aurinkokennot
Täällä ladataan kiivaasti aurinkokennoja päivä päivältä pimenevän syksyn varalle. Kun aurinko alkaa paistaa, etsii Polkka kiireesti parhaan aurinkopaikan ja asettuu siihen. Tänään auringonsäde osui ihanasti päähän, kun kiipesi yläkertaan ja kävi nojatuoliin makaamaan.
Nojatuoli on koirasohvan lisäksi ainoa koirille sallittu nukkumapaikka niiden omien petien lisäksi. Tuoli on ollut Polkan ehdoton suosikki ihan pennusta asti. Nykyisin tuoli on melkeinpä pelkän Polkan käytössä - mäykkyjen matalilla jaloilla ei nimittäin kiivetä yläkertaan... Joku tietenkin saattaa heltyä kantamaan, mutta se on aika harvinaista herkkua.
Lähettänyt Riik klo 23.59